A szigetország északi részének 37%-át Törökország 1974 óta megszállva tartja, ott a csak Törökország által elismert Észak-ciprusi Török Köztársaság szakadár állam működik. A köztársaság és a szakadár állam között húzódik az ENSZ ellenőrzése alatt álló demilitarizált övezet, a Zöld vonal. A sziget területének további 254 km²-ét foglalja el az Egyesült Királyság két szuverén területe, Akrotíri és Dekélia, amelyeken brit katonai támaszpont működik.